
СТАНДАРТИЗИРАН ОБРАЗЕЦ НА ДОГОВОР
за възлагане на обществена поръчка за доставка с услуга

ПРОЕКТ НА ДОГОВОР (препис)
ЗА ВЪЗЛАГАНЕ НА ОБЩЕСТВЕНА ПОРЪЧКА

Днес,……2020 г. в гр. Котел, между:
1. „Югоизточно държавно предприятие” ДП гр. Сливен, Териториално поделение „Държавно горско стопанство Котел” гр. Котел, вписано в регистъра за търговски дружества на Агенция по вписванията с ЕИК: 2016176540153, със седалище и адрес на управление: 8970, гр. Котел, обл. Сливен, ул. „Проф. Павлов” № 57, представлявано от инж. Ивайло Русев, в качеството му на директор, и Иванка Тинева - главен счетоводител, наричано за краткост по – долу ВЪЗЛОЖИТЕЛ, от една страна и
2. „....................................................................“ вписано в Търговския регистър към Агенция по вписванията с ЕИК: ................, със седалище и адрес на управление:......................................................................, представлявано от .............................................в качеството му на ........................, определен за изпълнител след проведена открита процедура за възлагане на обществена поръчка с УНП в РОП: ……-……-….., наричано по-долу за краткост ИЗПЪЛНИТЕЛ, от друга страна, а заедно наричани нататък „СТРАНИТЕ”, на основание чл. 112, ал. 1 от ЗОП, във връзка с Решение № РД-10-......../….…2020 г. на директора на ТП „ДГС Котел“ за класиране на участниците и определяне на изпълнител на обществена поръчка, като СТРАНИТЕ ПО ДОГОВОРА СЕ СПОРАЗУМЯХА ЗА СЛЕДНОТО:

І. ПРЕДМЕТ НА ДОГОВОРА
Чл. 1 (1) Възложителят възлага, а изпълнителят приема да извърши и предостави следните доставки и услуги: „Техническо обслужване на МПС, включващо: основен и текущ ремонт и профилактика на МПС, включително доставка на резервни части по заявка на Възложителя- ТП „ДГС Котел” за срок от 24 месеца", считано от датата на сключване на договора или до достигане на максималния прогнозен ресурс на поръчката по този договор.
Моторните превозни средства (МПС), могат да се наричат по-долу за краткост „техниката”, а резервните части и консумативи „продуктите” или „стоките” – собственост на ТП „ДГС Котел“.
(2) ИЗПЪЛНИТЕЛЯТ се задължава да предостави услугите и да извърши доставките в съответствие с Техническото и Ценовото си предложение, неразделна част от този договор и в съответствие с изискванията на възложителя, посочени в Техническата спецификация към този договор и представляващи неразделна част от него при следните условия:
- Посочените доставки и/или услуги по вид в техническото и ценово предложение са прогнозни и не обвързват възложителя с поръчка след сключване на договор.
(3) Прогнозната стойност на доставките и услугите не е задължителна за усвояване от страна на възложителя и зависи изцяло от възникване на неговите нужди.
(4) В същия ден на сключване на договора, но най-късно преди започване на неговото изпълнение, изпълнителят уведомява възложителя за името, данните за контакт и представителите на подизпълнителите, посочени в офертата на изпълнителя.
Изпълнителят уведомява възложителя за всякакви промени в предоставената информация в хода на изпълнението на договора в срок до 1 (един) ден от настъпване на съответното обстоятелство.

ІІ. СРОК НА ДОГОВОРА. НАЧИН И РЕД ЗА ВЪЗЛАГАНЕ НА УСЛУГАТА ИЛИ ДОСТАВКАТА.
Чл. 2 (1) Срокът на договора е до 24 (двадесет и четири) календарни месеца, считано от датата на сключването му или до достигане на максимално допустимата финансова стойност на договора по чл. 3, в зависимост от това кое от двете събития настъпи по-рано.
(2) Сроковете за изпълнение на отделните услуги и доставки, са детайлно посочени в (Техническото предложение – приложение № 1 и Техническата спецификация – приложение № 3).
(3) Изпълнителят осъществява услугите и/или доставките, съгласно Техническата спецификация и Техническото предложение, както следва:
1. ЗА УСЛУГИТЕ:
1.1. Приемането на заявката за ремонт в специализираната база на изпълнителя, съответно удостоверяване на изпълнението се извършва по следните ред и условия:
(а) възложителят отправя изрична заявка до изпълнителя по електронна поща или по друг подходящ начин, предварително уточнен между страните, относно възникнала нужда от ремонт на МПС;
(б) изпълнителят изяснява характера на възникналата неизправност (повреда), съответно вида и техническата характеристика на частта подлежаща на подмяна и/или друго техническо въздействие, съгласно предоставените му от възложителя технически характеристики на МПС (копия на регистрационните талони за всяко МПС – когато е приложимо, или по друг подходящ начин уточнен от страните). Възложителят има право да извърши оглед на място, относно установената повреда.
(в) възложителят може да направи допълнителни писмени уточнения във връзка с предходната т. (б) или веднага да направи изрично писмено потвърждение за изпълнение на услугата, което може да бъде само в посочената/те база/и на изпълнителя избрана от възложителя (когато е приложимо);
(г) Услугата се изпълнява в срок, съгласно техническото предложение на изпълнителя, посочено в техническото му предложение, съответно в срок до …………..работни дни, а със съгласието на възложителя, срокът може да се удължи с още два (2) работни дни.
(д) Доставените, вложените и монтирани резервни части и други консумативи и материали трябва да са нови, да притежават сертификат за произход и качество, и да отговарят на изискванията на производителя за съответната машина или еквивалентен.
(ж) Приемането на МПС от изпълнителя при постъпване за ремонт в базата му, съответно предаването му на възложителя след извършения ремонт се отчита с издаване на фактура и приложен към нея предавателно-приемателен протокол.
(з) Изпълнителят дава търговска гаранция за качество, относно извършения ремонт, съгласно техническото му предложение, а именно: в срок до.................................................................................., считано от момента на подписване на предавателно-приемателен протокол за извършените услуги – монтажа.
(и) Предлаганата търговска гаранция за качеството на изпълнението на всяка една от услугите, както и задълженията по нея, важи и е в сила, както за ремонтите извършени с части на производителя, така и за ремонтите извършени с техния еквивалент („равнозначен”). Цените на еквивалентните продукти (части и консумативи) се заплащат, съгласно чл. 3, ал. 2, т. 2 от този договор.
(к) В случай, че в срока на гаранцията възникне повреда, дължаща се на лошо качество на извършения ремонт или на вложената некачествена резервна част, изпълнителят отстранява същата изцяло за своя сметка.
(л) Услугите се възлагат при възникнала необходимост, единствено и само според преценката на възложителя за всяко конкретно повредено МПС, съгласно горепосочените условия и ред от този договор и тези посочени в Техническата спецификация.
1.2. Приемането на заявката за ремонт на мястото на повреденото МПС с мобилен екип на изпълнителя, съответно удостоверяване на изпълнението се извършва последните ред и условия:
(а) възложителят отправя изрична заявка до изпълнителя по електронна поща (или по друг подходящ начин уточнен и възприет от страните), относно възникналата нужда от ремонт на определено МПС, в която посочва местонахождението му;
(б) изпълнителят писмено уведомява на електронната поща на възложителя в рамките на 1 (един) работен ден, относно възможността за ремонт на място или за необходимост от репатриране на техниката до сервизната база на изпълнителя.
(в) възложителят може да направи допълнителни писмени уточнения във връзка с предходната т. (б), и да изрази изрично своя избор за изпълнение на посочените възможности за ремонт.
(г) услугата за ремонт на място или репатриране до базата на изпълнителя се изпълнява в срок от ……………… работни дни, съгласно предложението на изпълнителя, посочено в техническото му предложение, а със съгласието на възложителя, срокът може да се удължи с още един (1) работен ден. Срокът се посочва от кандидата в техническото му предложение.
(д) възложителят има право и може за всеки конкретен случай да възлага ползването на мобилен екип за извършване на ремонта на място, когато е обективно приложимо.
(е) всички разходи по осигуряване на мобилния екип от специалисти –транспортни, командировъчни и други са за сметка на изпълнителя.
(ж) в случай, че мобилният екип е установил, че повредата не може да се отстрани на местонахождението на повреденото МПС, същото следва да се репатрира до сервизната база на изпълнителя, като разходите по репатрирането са за сметка на изпълнителя.
2. ЗА ДОСТАВКИТЕ:
Доставката се осъществява и удостоверява по следните ред и условия:
2.1. възложителят отправя изрична заявка до изпълнителя по електронна поща или по друг подходящ начин, предварително уточнен между страните, относно възникнала нужда от доставка на резервна част/и и/или консуматив/и;
2.2. изпълнителят изяснява вида и техническата характеристика на частта посочена в заявката за доставка, съгласно предоставените му от възложителя технически характеристики на МПС (копия на регистрационните талони за всяко МПС – когато е приложимо, или по друг подходящ начин уточнен от страните). В случай на необходимост, изпълнителят има право и може да извърши физически оглед на място.
2.3. възложителят може да направи допълнителни писмени уточнения във връзкас предходната т. 2.2 и дава изрично писмено потвърждение за изпълнение на доставката с посочен вид, количество и място на изпълнение.
2.4. Доставката се изпълнява в срок до ..............................................................., съгласно предложението на изпълнителя, посочено в техническото му предложение.
2.5. Доставените резервни части и други консумативи и материали трябва да са нови, да притежават сертификат за произход и качество, и да отговарят на изискванията на производителя за съответната техника или еквивалентен. В случай, че доставена от изпълнителя резервна част или консуматив има дефект, който пречи на нормалната експлоатация на МПС, изпълнителят дължи подмяна на същата с нова, изцяло за своя
сметка.
2.6. За всяка доставка изпълнителят дава търговска гаранция за качество в срок до..........................................., съгласно Техническото му предложение, относно всяка доставена резервна част и/или консуматив, съобразно гаранцията на производителя им или от оторизираното лице, съответно такава, която изпълнителят е посочил в техническото си предложение за изпълнение, считано от момента (датата) на подписване на предавателно-приемателния протокол за извършената доставка.
Предлаганата търговска гаранция за всяка доставена резервна част и/или консуматив, както и задълженията по нея важи и е в сила, както за частите на производителя, така и за техния еквивалент („равнозначен”).
2.7. В случай, че доставена от изпълнителя резервна част или консуматив има дефект, който пречи на нормалната експлоатация, предвид обикновеното ползване на МПС по предназначението му, изпълнителят дължи подмяна на същата с нова, изцяло за своя сметка.
2.8. Доставките се възлагат при възникнала необходимост, единствено и само според преценката на възложителя за всяко конкретно повредено МПС, съгласно горепосочените условия и ред от този договор и тези посочени в техническата спецификация.
2.9. Предложените от изпълнителя единични цени без ДДС на резервните части и консумативи по Приложение № 2 – неразделна част от Ценовото предложение, са за оригиналните им форми. Цената на оригинален продукт е различна от цената на неговия еквивалент. Възложителят допуска изпълнение за доставка и на двете форми, като има изрично право да прави своя избор за оригиналната форма или за еквивалента, чрез заявката за изпълнение.
(4) Изпълнителят разполага и ползва специализирана/и (ремонтна/и, сервизна/и)база/и за извършване на ремонта на машините – предмет на поръчката.
Базата е снабдена със съоръжения и техническо оборудване позволяващо на изпълнителя да извършва ремонти на двигател, ходова част, източници и потребители на електрическа енергия, агрегати и възли, климатични системи, регулиране геометрията на окачване на преден и заден мост и други видове ремонтни дейности.
Специализираната/те база/и се намира/т ........................................................................………………………….
(5) Изпълнителят приема писмената заявката от служител на възложителя в технически оборудван/и обект/и (сервиз/и) на следния адрес:......................................................................................................................, както и на и електронен адрес: ....................................................................................................................
В Работното време на обекта/те (сервиз/те), както следва:
Понеделник:………………………………..
Вторник:……………………………………
Сряда:……………………………………….
Четвъртък:………………………………….
Петък:………………………………………
(6) Приемането на извършената работа по ал. 3 се удостоверява и приема от възложителя с предавателно-приемателен протокол, подписан от двете страни, в който се описва и предоставената търговска гаранция за качеството на извършената услуга и/или доставка.
(7) Услугите и/или доставките се извършват, съгласно изискванията на възложителя, посочени в настоящия договор, документацията за участие в процедурата, ведно с техническата спецификация и техническото и ценовото предложения на изпълнителя, представляващи неразделна част от този договор.

IIІ. ЦЕНА, РЕД И СРОКОВЕ ЗА ПЛАЩАНЕ.
Чл. 3 (1) За предоставените услуги и/или доставки възложителят заплаща на изпълнителя на база единичните цени предложени от изпълнителя в ценовото му предложение, като максималната стойност на договора не може да надвишава 120 000,00 лв. (сто и двадесет хиляди лева и нула стотинки) без вкл. ДДС общо за договора. При липса на нов договор със същия предмет, сключен по реда на ЗОП и в случай, че общата прогнозна стойност не е изчерпана, възложителят може да удължи срока му до сключването на нов договор, на стойност не повече от 50 на сто прогнозната стойност на договора.
(2) Заплащането на всяка отделна извършена услуга – предмет на настоящия договор, ще се извършва съобразно направеното ценово предложение от изпълнителя в единични цени в лева посочени в ценовото предложение на изпълнителя (Приложение № 2) за ремонтната услуга в лева без ДДС за един час сервизен труд от 60 минути, в което предвиденото време за извършване на услугите не превишава определените
сервизни нормовремена по Приложения № 1-6 на Наредба № 24 от 8 март 2006 г. за задължителното застраховане по чл. 249, т. 1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства, а именно: ………………………..лв./час.
1. Предложените единични цени за изпълнение на услугата са крайни цени, и следва да са калкулирани на база на всички присъщи разходи, необходими за изпълнението на обществената поръчка – разходи за доставката, включително такси, мита, транспортни разходи, и други разходи за изпълнението.
2. При изпълнение на ремонтната услуга, единичните цени на вложените еквивалентни резервни части и консумативи по техническата спецификация, следва да бъдат не по-високи от 65% от предложената в ценовото предложение на изпълнителя.
(3) Заплащането на всяка отделна доставка ще се извършва въз основа на предложените единични цени в лева без вкл. ДДС, съгласно ценовото предложение на изпълнителя (Приложение № 2).
1. Предложените единични крайни цени за доставка на резервни части и консумативи, следва да са формирани на база всички присъщи разходи, необходими за изпълнението на поръчката, и включват всички разходи за доставката, включително такси, мита, транспортни разходи, и други разходи за изпълнение.
2. Единичните цени на резервните части и консумативи са в лева без вкл. ДДС, съгласно ценовото предложение на изпълнителя, са фиксирани и не подлежат на промяна през периода на изпълнение на договора, в рамките на посочената в чл. 3 от настоящия договор максимална стойност и същите запазват своята стойност и не се влияят от инфлационното ниво до приключване на договора.
3. При доставка на резервни части и консумативи за еквивалентите по приложението към техническата спецификация, единичната цена на еквивалента следва да бъде не по-висока от 65 % от предложената в ценовото предложение на изпълнителя. Същото условие е валидно и за вложените части при ремонт на техниката.
(4) Настоящият договор може да бъде изменян, съгласно чл. 34 от този договор, както и при липса на нов договор със същия предмет, сключен по реда на ЗОП и в случай, че общата прогнозна стойност не е изчерпана, възложителят може да удължи срока му до сключването на нов договор, но не повече от 6 месеца.
Чл. 4. (1) Плащанията по настоящия договор ще се извършват по банков път по сметка на изпълнителя, а именно:...........................................................................
(2) Плащанията по този договор се извършват от възложителя на изпълнителя, в 30 (тридесет) дневен срок, след представяне на подробна фактура – оригинал, съдържаща описание на извършените услуги и/или доставки, подписване на протокол и предаване на документите, удостоверяващи изпълнението и подписани от възложителя и изпълнителя или техни представители.
Фактурата и протоколът трябва да съдържат опис на извършените ремонтни дейности със съответния брой сервизни часове, съответно на мястото на авариралата машина и/или в сервизната база на изпълнителя, видът и броя на вложените резервни части и консумативи.
(3) Възложителят ползва ……………% /……………./ процента търговска отстъпка от цената на резервни части и консумативи, неизброени в списъка (таблицата) в ценовото му предложение – Приложение № 2, предложен от изпълнителя.
За обосновка на приложената търговска отстъпка, към първичните документи (фактура и предавателно-приемателен протокол) изпълнителят следва да приложи извадка от номенклатурата за резервни части в търговския си обект за деня, заверена с подпис и печат.
(4) Ремонтните дейности ще бъдат извършвани при възникнала необходимост, като всички разходи по осигуряване на мобилния екип от специалисти – транспортни, командировъчни и други са за сметка на изпълнителя.
Чл. 5. Изпълнителят е длъжен да уведомява писмено възложителя за всички последващи промени по чл. 4, ал. 1 в срок от 3 (три) дни, считано от момента на промяната. В случай че изпълнителят не уведоми възложителя в този срок, счита се, че плащанията са надлежно извършени.
Чл. 6 (1) Когато за частта от услугите и/или доставките, която се изпълнява от подизпълнител, изпълнението може да бъде предадено отделно от изпълнението на останалите доставки и/или услуги, подизпълнителят представя на изпълнителя отчет за изпълнението на съответната част от услугите за съответния месец, заедно с искане заплащане на тази част пряко на подизпълнителя.
(2) Изпълнителят се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.
(3) Възложителят приема изпълнението на частта от услугите и/или доставките, при съответно спазване на разпоредбите на Раздел VI (Предаване и приемане на изпълнението) от този договор, и заплаща възнаграждение за тази част на подизпълнителя в срок до 30 (тридесет) дни от подписването на предавателно-приемателен протокол. Възложителят има право да откаже да извърши плащането, когато искането за плащане е оспорено от изпълнителя, до момента на отстраняване на причината за отказа.

ІV. ПРАВА И ЗАДЪЛЖЕНИЯ НА СТРАНИТЕ
Чл. 7 (1) ВЪЗЛОЖИТЕЛЯТ има право:
1. да изисква от изпълнителя да изпълнява в срок и без отклонения съответните дейности съгласно Техническата спецификация (Приложение № 3) на обществената поръчка.
2. да контролира изпълнението на поетите от изпълнителя задължения, в т.ч. да иска ида получава информация от изпълнителя през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;
3. да изисква, при необходимост и по своя преценка, обосновка от страна на изпълнителя на изготвените от него отчети или съответна част от тях;
4. да изисква от изпълнителя подмяна на доставените резервни части и/или установи несъответствия на изпълненото с уговореното или бъдат констатирани недостатъци, в съответствие с уговореното в този договор;
5. да не приеме някои от отчетите, в съответствие с уговореното в чл. 19, ал. 1, т. 3 от договора;
6. да задържи съответна част от гаранцията за изпълнение при неизпълнение от страна на изпълнителя на клаузи от договора и да получи неустойка в размера, определен в чл. 21 от този договор.
7. да прави рекламации при установяване на некачествена услуга, която не е в съответствие с техническата спецификация (Приложение № 3) и с техническото предложение на изпълнителя (Приложение № 1).
8. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, когато е приложимо.
(2). ВЪЗЛОЖИТЕЛЯТ се задължава:
1. да приеме изпълнението на Услугите и/или доставките за всеки отделен период съгласно отчетите, когато отговаря на договореното, по реда и при условията на този Договор;
2. да заплати на изпълнителя цената в размера, по реда и при условията, предвидени в този договор;
3. да предостави и осигури достъп на изпълнителя до информацията, необходима за извършването на услугите и/или доставките, предмет на договора, при спазване на относимите изисквания или ограничения съгласно приложимото право;
4. да пази поверителна Конфиденциалната информация, в съответствие с уговореното в чл. 30 от този договор;
5. да оказва съдействие на изпълнителя във връзка с изпълнението на този договор, включително и за отстраняване на възникнали пречки пред изпълнението на договора, когато изпълнителят поиска това;
6. да освободи представената от изпълнителя гаранция за изпълнение, съгласно клаузите на настоящия договор;
(3) ИЗПЪЛНИТЕЛЯТ има право:
1. да получи възнаграждение в размера, сроковете и при условията предвидени в този договор;
2. да иска и да получава от възложителя необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;
(4). ИЗПЪЛНИТЕЛЯТ се задължава:
1. да извършва доставките и предоставя услугите, както и да изпълнява задълженията си по този договор в уговорените срокове и качествено, в съответствие с договора и Приложенията;
2. да представи на възложителя всички отчетни документи – протоколи и придружаващи към тях документи, удостоверяващи изпълнението и други, съгласно настоящият договор.
3. да информира своевременно възложителя за всички пречки, възникващи в хода на изпълнението на работа, да предложи начин за отстраняването им, като може да поиска от възложителя указания и/или съдействие за отстраняването им;
4. да изпълнява всички законосъобразни указания и изисквания на възложителя;
5. да пази поверителна Конфиденциалната информация, в съответствие с уговореното в този договора;
6. да не възлага работата или части от нея на подизпълнители, извън посочените в офертата на изпълнителя.
7. Изпълнителят се задължава да сключи договор/договори за подизпълнение с посочените в офертата му подизпълнители в срок от три дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
8. При изпълнението на услугите и/или доставките – предмет на настоящия договор изпълнителя се съобразява със сервизните нормовремена по Наредба № 24 от 8 март 2006 г.за задължителното застраховане по чл. 249, т. 1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства.
9. В случай, че се установят недостатъци при извършването на услугите и/или доставките или такива възникнали в периода на валидност на предоставената търговска гаранция, изпълнителя е длъжен да ги отстрани за своя сметка.
10. В случай, че по време на действието на сключения договор ТП „ДГС Котел“ придобие други МПС, изпълнителят се задължава да поеме следгаранционното сервизно и техническо обслужване и за тях.
(5) Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.
V. ГАРАНЦИЯ ЗА ИЗПЪЛНЕНИЕ
Чл. 8 (1) При подписването на този договор, изпълнителят представя на възложителя гаранция за изпълнение в размер на 1% (едно на сто) от стойността на договора без ДДС, а именно ……………… лв. (………………………….. лева) („Гаранцията за изпълнение“), която служи за обезпечаване на изпълнението на задълженията на изпълнителя по договора.
Страните се съгласяват, че сума в размер на ……………………. лв.(……………………………….. лева), представляваща 1% (едно на сто) от гаранцията за изпълнение, е предназначена по-конкретно за обезпечаване на гаранционното поддържане, предвидено в договора. Гаранцията за изпълнение на договора се възстановява в 30 (тридесет) дневен срок, след окончателното приемане на услугите и доставките.
Чл. 9. Когато като гаранция за изпълнение се представя парична сума, сумата се внася по банковата сметка на възложителя, посочена в документацията за обществената поръчка.
Чл. 10 (1) Когато като гаранция за изпълнение се представя банкова гаранция, изпълнителят предава на възложителя оригинален екземпляр на банкова гаранция, издадена в полза на възложителя, която трябва да отговаря на следните изисквания:
1. да бъде безусловна и неотменяема банкова гаранция (във форма, предварително съгласувана с възложителя), да съдържа задължение на банката – гарант да извърши плащане при първо писмено искане от възложителя, деклариращ, че е налице неизпълнение на задължение на изпълнителя или друго основание за задържане на гаранцията за изпълнение по този договор;
2. да бъде със срок на валидност за целия срок на действие на договора плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.
(2) Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на възложителя, при наличието на основание за това, са за сметка на изпълнителя.
Чл. 11 (1) Когато като гаранция за изпълнение се представя застраховка, изпълнителят предава на възложителя оригинален екземпляр на застрахователна полица, издадена в полза на възложителя, в която възложителят е посочен като трето ползващо се лице (бенефициент), която трябва да отговаря на следните изисквания:
1. да обезпечава изпълнението на този договор, чрез покритие на отговорността на изпълнителя;
2. да бъде със срок на валидност за целия срок на действие на договора плюс 30 (тридесет) дни след прекратяването на договора.
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличието на основание за това, са за сметка на изпълнителя.
Чл. 12. (1) Възложителят освобождава гаранцията за изпълнение в срок до 30 (тридесет) дни от приключване на изпълнението на договора и окончателно приемане на услугите и/или доставките в пълен размер, ако липсват основания за задържането от страна на възложителя на каквато и да е сума по нея.
(2) Освобождаването на гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на изпълнителя, посочена в чл. 9 от този договор;
2. когато е във формата на банкова гаранция – чрез връщане на нейния оригинал на представител на изпълнителя или упълномощено от него лице;
3. когато е във формата на застраховка – чрез връщане на оригинала на застрахователната полица/застрахователния сертификат на представител на изпълнителя или упълномощено от него лице.
(4) Гаранцията или съответната част от нея не се освобождава от възложителя, ако в процеса на изпълнение на договора е възникнал спор между страните относно неизпълнение на задълженията на изпълнителя и въпросът е отнесен за решаване пред съд. При решаване на спора в полза на възложителя той може да пристъпи към усвояване на гаранциите.
Чл. 13. Възложителят има право да задържи съответна част и да се удовлетвори от гаранцията за изпълнение, когато изпълнителят не изпълни някое от неговите задължения по договора, както и в случаите на лошо, частично и забавено изпълнение на което и да е задължение на изпълнителя, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.
Чл. 14. Възложителят има право да задържи гаранцията за изпълнение в пълен размер, в следните случаи:
1. ако изпълнителят не започне работа по изпълнение на договора в срок до 7 (седем) дни след датата на подадената заявка, съгласно тези договорни условия и възложителят развали договора на това основание;
2. при пълно неизпълнение, в т. ч. когато услугите и/или доставките не отговарят на изискванията на възложителя и разваляне на договора от страна на възложителя на това основание;
3. при прекратяване на дейността на изпълнителя или при обявяването му в несъстоятелност.
Чл. 15. Във всеки случай на задържане на гаранцията за изпълнение, възложителят уведомява изпълнителя за задържането и неговото основание. Задържането на гаранцията заизпълнение изцяло или частично не изчерпва правата на възложителя да търси обезщетение в по-голям размер.
Чл. 16. Когато възложителят се е удовлетворил от гаранцията за изпълнение и договорът продължава да е в сила, изпълнителят се задължава в срок до 7 (седем) дни да допълни гаранцията за изпълнение, като внесе усвоената от възложителя сума по сметката на възложителя или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 8 от договора.
Чл. 17. Възложителят не дължи лихва за времето, през което средствата по гаранцията за изпълнение са престояли при него законосъобразно.

VI. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 18. (1) Предаването на доставката и/или изпълнението на услугите за всеки отделен период се документира с протокол за приемане и предаване, който се подписва от представители на възложителя и изпълнителя в два оригинални екземпляра – по един за всяка от страните („Предавателно-приемателен протокол“).
(2) Предаването и приемането на възложената работа се извършва, съгласно чл. 2 от този договор.
Чл. 19. Възложителят има право:
1. да приеме изпълнението, когато отговаря на договореното;
2. когато бъдат установени несъответствия на изпълненото с уговореното или бъдат констатирани недостатъци, възложителят може да откаже приемане на изпълнението до отстраняване на недостатъците, като даде подходящ срок за отстраняването им за сметка на изпълнителя;
3. да откаже да приеме изпълнението в случай, че установените недостатъци са от такова естество, че не могат да бъдат отстранени в рамките на срока за изпълнение по договора или резултатът от изпълнението става безполезен за възложителя.
Чл. 20. Когато изпълнителят е сключил договор/договори за подизпълнение, работата на подизпълнителите се приема от възложителя в присъствието на изпълнителя и подизпълнителя.

VII. НЕУСТОЙКИ
Чл. 21. (1) В случай на забавяне при изпълнението на услугите и/или доставките по договора изпълнителят дължи на възложителя неустойка в размер на 2 % за всеки просрочен ден, но не повече от 10 % (десет процента) от стойността на всяка конкретна поръчка поотделно.
(2) При неспазване на срока за доставка на три (3) или повече заявки в рамките на един (1) месец, което неизпълнение носи признаци на „системност” и трайно засяга стопанския интерес на възложителя, последният има право на отбив до 20% от цените на всички или по избор на определени видове продукти от заявените резервни части или консумативи за съответната заявка, неизпълнена в срок или да развали договора по чл. 87 от ЗЗД, като последната действие не се счита за неизпълнение на договора от страна на възложителя, и последният не дължи на изпълнителя неустойки и обезщетения за пропуснати ползи и други вреди.
(3) Изпълнителят носи пълна имуществена отговорност за повреди, причинени в резултат на некачествен ремонт или вложена некачествена резервна част или консуматив, в рамките на гаранционния срок.
Чл. 22. (1) Изплащането на неустойката не лишава изправната страна от правото да търси реално изпълнение и обезщетение за реално претърпени вреди и пропуснати ползи.
(2) В случай, че някое от изброените МПС по спецификацията на поръчката вече не се използват поради наложили се обстоятелства, същите отпадат от списъка на техниката, подлежаща на след гаранционно сервизно и техническо обслужване, без да се дължат неустойки и обезщетения от страна на възложителя и същото не се счита за неизпълнение на договора.

VІІІ. ПРЕКРАТЯВАНЕ НА ДОГОВОРА
Чл. 23. (1) Този договор се прекратява:
1. с изтичане на срока на договора;
2. с изпълнението на всички задължения на страните по него;
3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността;
4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен:
1. по взаимно съгласие на страните, изразено в писмена форма;
2. когато за изпълнителя бъде открито производство по несъстоятелност или ликвидация – по искане на възложителя.
Чл. 24. (1) Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.
(2) За целите на този договор, страните ще считат за виновно неизпълнение на съществено задължение на изпълнителя всеки от следните случаи:
1. когато изпълнителят не е започнал изпълнението на услугите в срок до 7 (седем) дни, считано от датата на влизане в сила;
2. Изпълнителят е прекратил изпълнението на услугите за повече от 7 (седем) дни;
3. Изпълнителят е допуснал съществено отклонение от техническата спецификация и техническото предложение.
(3) Възложителят може да развали този договор само с едностранно писмено уведомление до изпълнителя и без да му даде допълнителен срок за изпълнение и без да дължи обезщетение за претърпени от прекратяването вреди, когато:
1. ако поради забава на изпълнителя то е станало безполезно или ако задължението е трябвало да се изпълни непременно в уговореното време;
2. в случай, че по време на действие на договора, в резултат на настъпила промяна в обстоятелствата изпълнителят вече не отговаря на изискванията, обявени при откриване на процедурата, в резултат на които е сключен договора;
4. Изпълнителят използва подизпълнител, без да е декларирал това в офертата си, или използва подизпълнител, който е различен от този, посочен в офертата си и е сключил с него договор, както и когато изпълнителят не подмени в указания от възложителя срок подизпълнителя в случаите по чл. 66, ал. 4 от ЗОП.
Чл. 25. Възложителят прекратява договора в случаите по чл. 118, ал. 1 от ЗОП, без да дължи обезщетение на изпълнителя за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.
Чл. 26. Във всички случаи на прекратяване на договора, освен при прекратяване на юридическо лице – страна по договора без правоприемство:
1. Възложителят и изпълнителят съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на услугите, с изключение на такива дейности, каквито може да бъдат необходими и поискани от възложителя;
б) да предаде на възложителя всички отчети, изготвени от него в изпълнение на договора до датата на прекратяването; и
в) да върне на възложителя всички документи и материали, които са собственост навъзложителя и са били предоставени на изпълнителя във връзка с предмета на договора, когато такива са предоставени.
Чл. 27. При предсрочно прекратяване на договора, възложителят е длъжен да заплати на изпълнителя реално изпълнените и приети по установения ред доставки и/или услуги.

IХ. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ
Дефинирани понятия и тълкуване.
Чл. 28. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в договора и приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на този договор.
Спазване на приложими норми.
Чл. 29. При изпълнението на договора, изпълнителят и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно приложение № 10 към чл. 115 от ЗОП.
Конфиденциалност.
Чл. 30. (1) Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от изпълнителя.
(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този договор от която и да е от страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;
В случаите по точки 2 или 3 страната, която следва да предостави информацията, уведомява незабавно другата страна по договора.
(4) Задълженията по тази клауза се отнасят до изпълнителя, всички негови поделения, контролирани от него фирми и организации, всички негови служители и наети от него физически или юридически лица, като изпълнителят отговаря за изпълнението на тези задължения от страна на такива лица.
(5) Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.
Публични изявления.
Чл. 31. Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите и/или доставките, предмет на този договор, независимо дали е въз основа на данни и материали на възложителя или на резултати от работата на изпълнителя, без предварителното писмено съгласие на възложителя, което съгласие няма да бъде безпричинно отказано или забавено.
Авторски права.
Чл. 32. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на възложителя в същия обем, в който биха принадлежали на автора. Изпълнителят декларира и гарантира, че трети лица не притежават права върху изготвените документи и други резултати от изпълнението на договора, които могат да бъдат обект на авторско право.
(2) В случай че бъде установено с влязло в сила съдебно решение или в случай че възложителят и/или изпълнителят установят, че с изготвянето, въвеждането и използването на документи или други материали, съставени при изпълнението на този договор, е нарушено авторско право на трето лице, изпълнителят се задължава да направи възможно за възложителя използването им:
1. чрез промяна на съответния документ или материал; или
2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
3. като получи за своя сметка разрешение за ползване на продукта от третото лице, чиито права са нарушени.
(3) Възложителят уведомява изпълнителя за претенциите за нарушени авторски права от страна на трети лица в срок до 7 (седем) дни от узнаването им. В случай, че трети лица предявят основателни претенции, изпълнителят носи пълната отговорност и понася всички щети, произтичащи от това. Възложителят привлича изпълнителя в евентуален спор за нарушено авторско право във връзка с изпълнението по договора.
(4) Изпълнителят заплаща на възложителя обезщетение за претърпените вреди и пропуснатите ползи вследствие на окончателно признато нарушение на авторски права на трети лица.
Прехвърляне на права и задължения
Чл. 33. Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.
Изменения.
Чл. 34. Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.
Непреодолима сила.
Чл. 35. (1) Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.
(2) Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.
(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.
(4) Докато трае непреодолимата сила, изпълнението на задълженията на свързаните с тях насрещни задължения се спира.
(5) Не може да се позовава на непреодолима сила страна:
1. която е била в забава или друго неизпълнение преди настъпването на непреодолима сила;
2. която не е информирала другата страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на договора.
(6) Липсата на парични средства не представлява непреодолима сила.
Нищожност на отделни клаузи.
Чл. 36. В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.
Уведомления.
Чл. 37. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на страните са, както следва:
1. За ВЪЗЛОЖИТЕЛЯ:
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: …………………………….
2. За ИЗПЪЛНИТЕЛЯ:
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: …………………………….
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща.
(4) Всяка кореспонденция между страните ще се счита за валидна, ако е изпратена на посочените по-горе адреси (в т. ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефонии други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на изпълнителя, същият се задължава да уведоми възложителя за промяната в срок до 3 (три) дни от вписването ѝ в съответния регистър.
Приложимо право.
Чл. 38. За неуредените в този договор въпроси се прилагат разпоредбите на действащото българско законодателство.
Разрешаване на спорове.
Чл. 39. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.
Екземпляри.
Чл. 40. Този договор се състои от ..... (........) страници, подписа се от страните в два (2) еднакви и еднообразни екземпляра – всеки един със силата на оригинал, един за възложителя и един за изпълнителя.
Приложения към настоящия договор.
Чл. 41. Към този договор се прилагат и са неразделна част от него следните приложения:
Приложение № 1 – Техническо предложение на ИЗПЪЛНИТЕЛЯ;
Приложение № 2 – Ценово предложение на ИЗПЪЛНИТЕЛЯ, ведно с приложение № 2 (неразделна част от него, съгласно условията на поръчката);
Приложение № 3 – Техническа спецификация ведно с приложение № 1 (неразделна част от нея, съгласно условията на поръчката);
Приложение № 4 – Гаранция за изпълнение.
ПРОДАВАЧ:				                                КУПУВАЧ:
ТП „ДГС Котел”                                                                    "................." 
					
1. ………....………… ………....…………
 /инж.Ив.Русев - Директор/                                                   /....................- Управител/
2.………....…………
/Ив. Тинева - Гл.счетоводител/
3. ………....…………
 /Ст.Туджаров - Юрист/	

